**Projekto**

**lyginamasis variantas**

**LIETUVOS RESPUBLIKOS**

**GYVENTOJŲ REGISTRO ĮSTATYMO NR. I-2237 5, 9 IR 11 STRAIPSNIŲ PAKEITIMO ĮSTATYMAS**

2022 m. d. Nr.

Vilnius

**1 straipsnis. 5 straipsnio pakeitimas**

Pakeisti 5 straipsnio 2 punktą ir jį išdėstyti taip:

„2) asmenysbe pilietybės ir kitų valstybių piliečiai, kurie gaunaLietuvos Respublikoje išduodamus asmens dokumentus, deklaruoja gyvenamąją vietą Lietuvos Respublikos teritorijoje ar kurių civilinės būklės aktai **ar Lietuvos Respublikos civilinės sąjungos įstatymo nustatyta tvarka įregistruota civilinė sąjunga ir jos pasikeitimai** registruojami Lietuvos Respublikos institucijose.“

**2 straipsnis. 9 straipsnio pakeitimas**

1. Pakeisti 9 straipsnio 1 dalies 11 punktą ir jį išdėstyti taip:

„11) tėvų, vaikų**,** ~~ir~~ sutuoktinių **ir partnerių, įregistravusių civilinę sąjungą Lietuvos Respublikos civilinės sąjungos įstatymo nustatyta tvarka,** kodai; jeigu asmens kodai nesuteikti, – kiti asmens duomenys, pagrįsti dokumentais ir nurodyti Gyventojų registro nuostatuose;“.

2. Papildyti 9 straipsnio 1 dalį nauju 20 punktu:

„**20) abiejų partnerių pasirašyto ir notarine tvarka patvirtintobendro****pareiškimo dėl civilinės sąjungos įregistravimo ir notarine tvarka ar teismo patvirtinto bendro abiejų partnerių ar teismo patvirtinto vieno iš partnerių vienašalio pareiškimo dėl civilinės sąjungos pabaigos duomenys (pareiškimą pasirašę partneriai, pareiškimo patvirtinimo vieta ir data, žyma apie notarinį patvirtinimą, teismo sprendimo įsiteisėjimo data, duomenų įrašymo data);**“.

3. Papildyti 9 straipsnio 1 dalį nauju 21 punktu:

„**21) teismo pavadinimas ir teismo sprendimo, kuriuo Lietuvos Respublikos civilinės sąjungos įstatymo nustatyta tvarka įregistruota civilinė sąjunga pripažinta negaliojančia, įsiteisėjimo data, duomenų įrašymo data.**“

**3 straipsnis. 11 straipsnio pakeitimas**

Pakeisti 11 straipsnio 6 dalį ir ją išdėstyti taip:

„6. Informacija apie giminystės ir svainystės ryšius gali būti teikiama teisėtvarkos, žvalgybos subjektams, mokesčių administravimo institucijoms teisės aktuose nustatytoms funkcijoms atlikti; Lietuvos Respublikos Seimo komisijoms – įstatymų, Lietuvos Respublikos Seimo nutarimų nustatyta tvarka pavestiems uždaviniams įgyvendinti. Informacija apie giminystės ryšius gali būti teikiama Vyriausiajai tarnybinės etikos komisijai teisės aktuose jai nustatytoms funkcijoms atlikti; notarams – paveldėjimo byloms tvarkyti ir nustatyti, ar nėra įstatymų nustatytų apribojimų sudaryti sandorius su artimaisiais giminaičiais; asmenims, kuriems įstatymų nustatyta teisė spręsti Lietuvos Respublikos pilietybės klausimus, – sprendimams šiais klausimais priimti; konsuliniams pareigūnams – kai to reikia konsulinei veiklai atlikti, taip pat nustatyti, ar nėra įstatymų nustatytų apribojimų sudaryti santuoką**, Lietuvos Respublikos civilinės sąjungos įstatyme įtvirtintą** **civilinę sąjungą** ir sandorius su artimaisiais giminaičiais; Nekilnojamojo turto registro tvarkytojui – kai įregistruojami nekilnojamieji daiktai, įgyti nuosavybėn įgyjamąja senatimi; Audito, apskaitos, turto vertinimo ir nemokumo valdymo tarnybai prie Lietuvos Respublikos finansų ministerijos – nemokumo administratoriaus skyrimo apribojimams nustatyti; Lietuvos gyventojų genocido ir rezistencijos tyrimo centrui – kai to reikia organizuojant okupacijų laikotarpiu žuvusių, dingusių be žinios, represuotų, persekiotų, nukentėjusių Lietuvos gyventojų, pasipriešinimo okupacijoms dalyvių, laisvės kovotojų palaikų identifikavimą, ieškant jų giminaičių.“

**4 straipsnis. Įstatymo įsigaliojimas**

1. Šis įstatymas, išskyrus šio straipsnio 2 dalį, įsigalioja 2023 m. sausio 1 d.

2. Lietuvos Respublikos Vyriausybė iki 2022 m. gruodžio 31 d. priima šio įstatymo įgyvendinamuosius teisės aktus.

*Skelbiu šį Lietuvos Respublikos Seimo priimtą įstatymą*

Respublikos Prezidentas

Teikia

Jurgita Sejonienė

Vytautas Mitalas

Eugenijus Gentvilas

Radvilė Morkūnaitė-Mikulėnienė

Emanuelis Zingeris

Laima Liucija Andrikienė